

**Р Е П У Б Л И К А Б Ъ Л Г А Р И Я**

**М И Н И С Т Е Р С Т В О Н А Е Л Е К Т Р О Н Н О Т О У П Р А В Л Е Н И Е**

Утвърждавам:

**Георги Тодоров**

Министър на електронното управление

**СТАНДАРТ ЗА ГЕНЕРИРАНЕ И ИЗПОЛЗВАНЕ НА**

**РЕФЕРЕНТЕН НОМЕР НА УСЛУГА (РНУ) СВЪРЗАНА С ПРЕДОСТАВЯНЕ**

**НА ЕЛЕКТРОННИ УСЛУГИ (ЕУ)**

Версия 2.0

**I. ОБЩИ РАЗПОРЕДБИ**

**Чл.1.** (1) С настоящия стандарт се уреждат условията и редът за генериране и използване на референтен номер на услуга (РНУ).

(2) В съответствие с чл.11, ал.5 от Наредба за общите изисквания към информационните системи, регистрите и електронните административни услуги (НОИИСРЕАУ), РНУ представлява уникален идентификационен номер, генериран съгласно международен стандарт RFC 4122.

(3) Референтният номер на услуга уникално идентифицира всяка електронна услуга и проследява изпълнението на всеки етап от жизнения ѝ цикъл, чрез предварително дефинирани статуси.

**Чл.2.** (1) Министърът на електронното управление утвърждава и актуализира списък на електронните услуги, подлежащи на идентифициране с уникален референтен номер на услуга (РНУ), техните доставчици, както и системите, чрез които се предоставят.

(2) Услугите, които се включват в списъка са свързани със:

а. създаване, съхранение и обмен на електронни документи;

б. създаване, обмен и съхранение на електронни съобщения;

в. предоставяне на електронни административни услуги и вътрешни електронни административни услуги, включително удостоверяващи вписани факти и обстоятелства в регистри;

г. услуги свързани с възникване на задължения и тяхното заплащане;

д. услуги, свързани с предоставяне на електронна препоръчана поща;

e. други услуги, свързани с взаимодействието по електронен път между граждани, бизнес и администрация.

(3) Утвърденият от министъра на електронното управление списък, съгласно ал.1, съдържа следните данни:

а. idService – Уникален идентификатор (Auto increment);

б. serviceName - Наименование на услуга;

в. uriService - URI на услуга – опционално (ако е вписана в административния регистър);

г. subjectIdProvider - ЕИК/Булстат на доставчика на услугата;

д. systemOIDProvider - OID на система, чрез която се предоставя услугата;

е. isActive - Активна/ неактивна;

ж. timeRegistration – Време на регистрация.

**Чл.3.** (1) Референтният номер на услуга се генерира от система, в която се създава нова, уникална услуга, която е включена в утвърден от министъра на електронното управление списък.

(2) Когато се започне изпълнение на етап от вече съществуваща услуга, която не е идентифицирана с РНУ, етапа на изпълнение продължава като текущата система генерира РНУ.

**Чл.4.** (1) Прилагането на настоящия стандарт е задължително за лицата по чл.1, ал.1 и ал.2 от Закон за електронното управление за услугите, които са включени в списъка по чл.2, ал.3.

(2) Стандартът осигурява:

а. процедурите, които административните органи, лицата, осъществяващи публични функции, и организациите, предоставящи обществени услуги, следват за генериране и използване на референтен номер на услуга (РНУ);

б. уникална идентификация на електронни услуги, включени в списъка по чл. 2, ал. 1;

в. възможност за проследяване изпълнението на всеки етап от жизнения цикъл на електронните услуги, чрез предварително дефинирани статуси;

г. възможност за последващи анализи и прогнози, свързани с изпълнението на етапи от жизнения цикъл на услугите;

д. предпоставки за осъществяване на мониторинг на работните процеси, свързани с предоставяне на електронни услуги.

**Чл.5.** Министерство на електронното управление оказва методологична помощ по прилагането на Стандарта.

**Чл.6.** За осигуряване на целите по чл. 4, ал. 2 се поддържа Журнал на събитията (еЖурнал), който съдържа записи, чрез които се проследява изпълнението на всеки етап от жизнения цикъл на услуга.

## **II. СПЕЦИФИЧНИ РАЗПОРЕДБИ**

## **Чл.7.** (1) Министърът на електронното управление утвърждава номенклатура на етапите, свързани с предоставянето на електронна услуга.

(2) Утвърдената от министъра на електронното управление номенклатура, съгласно ал.1, има следната структура:

а. idStage – Уникален идентификатор (Auto increment);

б. stageName - Наименование на етапите на услугата;

в. isActive - Активен/Неактивен;

г. timeRegistration - Време на регистрация.

**Чл.8.** (1) Министърът на електронното управление утвърждава номенклатура на статусите, свързана с изпълнението на етапите по предоставяне на идентифицирана с РНУ услуга.

(2) Утвърдената от министъра на електронното управление номенклатура на статусите, съгласно ал.1, има следната структура:

а. idStatus - Уникален идентификатор (Auto increment) ;

б. statusName - Наименование на статусите на етапите;

в. isActive - Активен/Неактивен;

г. isVisible – Видим/Невидим статус.

д. timeRegistration - Време на регистрация.

**Чл.9.** (1) Министърът на електронното управление изгражда, развива и поддържа Журнал на събитията (еЖурнал), като централизирана информационна система.

(2) еЖурналът съхранява информация, свързана с промяна на статуса на услуги, идентифицирани с РНУ.

(3) еЖурналът има следната структура:

а. idLog - Уникален идентификатор на запис в еЖурнала (Auto increment);

б. serviceRefNumber – РНУ (Service Reference Number) - Универсален уникален идентификатор (UUID);

в. systemOID - OID на системата генерирала записа за промяна на статус;

г. systemOIDowner - Наименование на АО собственик на системата;

д. subjectId - ЕИК/БУЛСТАТ на структурата, променила статуса;

е. subjectIdType - ЕИК/БУЛСТАТ;

ж. subjectIdName - Наименование на иницииралото промяната на статус лице/структура;

з. idStage - Уникален идентификатор на наименование на етапите на услугата, от "Номенклатура на етапите, през които преминава жизнения цикъл на услугата";

и. idService - Уникален идентификатор от списъка с услуги;

й. idStatus - Уникален идентификатор на статус на услуга, от "Номенклатура на състоянията на етапите, през които преминава жизнения цикъл на услугата";

к. infoRelatedService - Информация от текущата система свързана с етапа на услугата;

л. timeStatusChange - Време на промяна на статуса в текущата система;

м. timeRegistration - Време на регистрация в eЖурналa;

**Чл.10.** Журналът на събитията поддържа уеб услуги, чрез които се осигурява възможност за запис при промяна на статус на услуга от информационната система, която го е инициирала, както и достъп до поддържаните записи.

**Чл.11.** Достъпът до всяка номенклатура от Приложение №1 и №2, описана в Стандарта, се осъществява чрез специално създадена за целта уеб услуга.

**III. ДОПЪЛНИТЕЛНИ РАЗПОРЕДБИ**

**Чл.12.** По смисъла на настоящия стандарт:

1. „URI“ на услуга е уникален регистров идентификатор;

2. “OID“ е обектен идентификатор, съгласно стандарт ITU-T X.660 | ISO/IEC 9834-1;

3. „Уеб услуга“ е софтуерна система, която предоставя комуникация между взаимно съвместими компютърни системи по компютърни мрежи, според определението на консорциума W3C (Консорциум на световната мрежа);

**IV. ЗАКЛЮЧИТЕЛНИ РАЗПОРЕДБИ**

**Чл.13.** Настоящият стандарт се издава на основание чл.7в, ал.2, т.26 от Закон за електронното управление.

**Чл.14.** Фази за въвеждане:

1. Фаза 1 – Въвеждане на използването на РНУ в работните процеси, обслужвани от хоризонталните системи на МЕУ.

До въвеждане на възможността АИС на администрациите да генерират РНУ за процеси инициирани в техните системи, системата на МЕУ, която получава заявената услуга трябва да има възможност за генериране на РНУ.

1. Фаза 2 – Осигуряване на възможност за генериране и използване на РНУ от АИС на администрации, които предоставят ЕУ.

**Чл.15.** За всички неуредени въпроси се прилагат разпоредбите на приложимото българско законодателство.

**Чл.16.** Стандартът може да бъде изменян и допълван от министъра на електронното управление, като промените се публикуват на официалната интернет страница на Министерство на електронното управление и Единния портал за достъп до електронни административни услуги.

**Чл.17.** Неразделна част от стандарта са приложенията към него, описани, както следва:

Приложение №1 - Уеб услуга РНУ 

Приложение №2 - Примери за прилагане на РНУ 